PROTOCOLUL NR. 3

privind definiţia noţiunii de „produse originare” şi metodele de cooperare administrativă

Cuprins

Declarații comune

Declarația comună privind Principatul Andorra

Declarația comună privind Republica San Marino

TITLUL I

DISPOZIȚII GENERALE

Articolul 1

Definiții

În sensul prezentului protocol, se înțelege prin:

TITLUL II

DEFINIȚIA NOȚIUNII DE „PRODUSE ORIGINARE”

Articolul 2

Condiții generale

(1) În scopul aplicării acordului, sunt considerate ca produse originare din Comunitate:

mărfurile originare din Spațiul Economic European (SEE) în sensul Protocolului nr. 4 la Acordul SEE.

(2) În scopul aplicării acordului, sunt considerate ca produse originare din Cisiordania și din Fâșia Gaza:

(3) Prevederile alineatului (1) litera (c) se aplică numai în condițiile existenței unui acord de liber schimb încheiat între Cisiordania și Fâșia Gaza, pe de o parte, și statele membre ale SEE și AELS (Islanda, Liechtenstein și Norvegia), de cealaltă parte.

Articolul 3

Cumulul în Comunitate

(1) Fără a aduce atingere dispozițiilor articolului 2 alineatul (1), produsele sunt considerate ca originare din Comunitate dacă sunt obținute acolo și conțin materiale originare din Elveția (inclusiv Liechtenstein) (1), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (1), produsele sunt considerate ca originare din Comunitate dacă sunt obținute acolo și conțin materiale originare din Insulele Feroe sau din orice țară care participă la parteneriatul euro-mediteraneean, pe baza Declarației de la Barcelona adoptate cu ocazia Conferinței euro-mediteraneene care a avut loc în 27 și 28 noiembrie 1995, cu excepția Turciei, cu condiția ca prelucrarea sau transformarea efectuată în Comunitate să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când transformarea sau prelucrarea efectuate în Comunitate se limitează la operațiunile menționate la articolul 7, produsul obținut este considerat ca originar din Comunitate numai atunci când valoarea adăugată în acest spațiu este mai mare decât valoarea materialelor utilizate originare din oricare dintre celelalte țări menționate la alineatele (1) și (2). În caz contrar, produsul obținut se consideră a fi originar din țara din care provin materialele originare cu valoarea cea mai mare folosite în procesul de fabricare în Comunitate.

(4) Produsele originare din una dintre țările menționate la alineatele (1) și (2) care nu sunt supuse niciunei transformări sau prelucrări în Comunitate își mențin originea atunci când sunt exportate în una dintre aceste țări.

(5) Cumulul prevăzut la acest articol poate fi aplicat numai cu condiția ca:

Cumulul prevăzut de prezentul articol se aplică de la data indicată în informarea publicată în Jurnalul Oficial al Uniunii Europene (seria C).

Comunitatea furnizează Cisiordaniei și Fâșiei Gaza, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 4

Cumulul în Cisiordania și în Fâșia Gaza

(1) Fără a aduce atingere dispozițiilor articolului 2 alineatul (2), produsele sunt considerate ca originare din Cisiordania și din Fâșia Gaza dacă sunt obținute acolo și conțin materiale originare din Elveția (inclusiv Liechtenstein) (2), Islanda, Norvegia, Turcia sau din Comunitate, cu condiția ca prelucrarea sau transformarea efectuată în Cisiordania și în Fâșia Gaza să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(2) Fără a aduce atingere dispozițiilor articolului 2 alineatul (2), produsele sunt considerate ca originare din Cisiordania și din Fâșia Gaza dacă sunt obținute acolo și conțin materiale originare din Insulele Feroe sau din orice țară care participă la parteneriatul euro-mediteraneean, pe baza Declarației de la Barcelona adoptate cu ocazia Conferinței euro-mediteraneene care a avut loc în 27 și 28 noiembrie 1995, cu excepția Turciei, cu condiția ca prelucrarea sau transformarea efectuată în Cisiordania și în Fâșia Gaza să nu se limiteze la operațiunile menționate la articolul 7. Nu este necesar ca materialele respective să fi fost supuse unei prelucrări sau unei transformări suficiente.

(3) Atunci când transformarea sau prelucrarea efectuate în Cisiordania și în Fâșia Gaza se limitează la operațiunile menționate la articolul 7, produsul obținut este considerat ca originar din Cisiordania și din Fâșia Gaza numai atunci când valoarea adăugată în acest spațiu este mai mare decât valoarea materialelor utilizate originare din oricare dintre celelalte țări menționate la alineatele (1) și (2). În caz contrar, produsul obținut este considerat ca fiind originar din țara din care provin materialele originare cu valoarea cea mai mare folosite în procesul de fabricare în Cisiordania și în Fâșia Gaza.

(4) Produsele originare din una dintre țările menționate la alineatele (1) și (2) care nu sunt supuse niciunei transformări sau prelucrări în Cisiordania și în Fâșia Gaza își mențin originea atunci când sunt exportate în una dintre aceste țări.

(5) Cumulul prevăzut la acest articol poate fi aplicat numai cu condiția ca:

Cumulul prevăzut de prezentul articol se aplică de la data indicată în informarea publicată în Jurnalul Oficial al Uniunii Europene (seria C).

Cisiordania și Fâșia Gaza furnizează Comunității, prin intermediul Comisiei Comunităților Europene, informații detaliate privind acordurile, inclusiv datele intrării lor în vigoare, precum și regulile de origine corespunzătoare acestora care sunt aplicate cu celelalte țări menționate la alineatele (1) și (2).

Articolul 5

Produse obținute în întregime

(1) Sunt considerate ca „obținute în întregime” în Comunitate sau în Cisiordania și în Fâșia Gaza:

(2) Expresiile „navele lor” și „navelor lor fabrică” de la alineatul (1) literele (f) și (g) nu se aplică decât navelor și navelor fabrică:

Articolul 6

Produse suficient prelucrate sau transformate

(1) Pentru aplicarea articolului 2, produsele care nu sunt obținute în întregime sunt considerate ca suficient prelucrate sau transformate când sunt îndeplinite condițiile stabilite în lista de la anexa II.

Condițiile menționate mai sus indică, pentru toate produsele reglementate de acord, prelucrarea sau transformarea necesară a materialelor neoriginare folosite la fabricarea lor și se aplică în mod exclusiv acestor materiale. În consecință, dacă un produs care a dobândit caracterul originar prin îndeplinirea condițiilor stabilite în listă este folosit în procesul de fabricare a unui alt produs, condițiile aplicabile produsului în care este încorporat nu îi sunt aplicabile și nu se iau în considerare posibilele materiale neoriginare folosite la fabricarea sa.

(2) Fără a aduce atingere alineatului (1), materialele neoriginare care, în conformitate cu condițiile stabilite în lista din anexa II, nu trebuie folosite la fabricarea unui produs pot fi totuși utilizate, cu condiția ca:

Prezentul alineat nu se aplică produselor care intră sub incidența capitolelor 50-63 din Sistemul armonizat.

(3) Alineatele (1) și (2) se aplică sub rezerva prevederilor articolului 7.

Articolul 7

Prelucrări sau transformări insuficiente

(1) Fără a aduce atingere alineatului (2), următoarele operațiuni sunt considerate ca fiind prelucrări sau transformări insuficiente pentru a conferi caracterul originar, indiferent dacă sunt îndeplinite sau nu condițiile de la articolul 6:

(2) Toate operațiunile efectuate fie în Comunitate, fie în Cisiordania și în Fâșia Gaza asupra unui anumit produs sunt considerate împreună atunci când se stabilește dacă prelucrarea sau transformarea suferită de produsul respectiv trebuie considerată ca insuficientă în sensul alineatului (1).

Articolul 8

Unitatea de luat în considerare

(1) Unitatea de luat în considerare pentru aplicarea prevederilor prezentului protocol este produsul reținut ca unitate de bază pentru determinarea clasificării bazate pe nomenclatura Sistemului armonizat.

În consecință:

(2) Atunci când, prin aplicarea regulii generale 5 din Sistemul armonizat, ambalajele sunt clasificate împreună cu produsul pe care îl conțin, acestea trebuie să fie considerate ca formând un tot cu produsul în scopul determinării originii.

Articolul 9

Accesorii, piese de schimb și utilaje

Accesoriile, piesele de schimb și utilajele livrate cu un echipament, o mașină, un aparat sau un vehicul care fac parte din echipamentul normal și sunt incluse în preț sau nu sunt facturate separat sunt considerate ca formând un tot cu echipamentul, mașina, aparatul sau vehiculul în cauză.

Articolul 10

Seturi

Seturile, în sensul regulii generale 3 din Sistemul armonizat, sunt considerate ca fiind originare, cu condiția ca toate produsele care intră în compunerea lor să fie originare. Cu toate acestea, un set compus din produse originare și neoriginare este considerat ca fiind originar în ansamblul său, cu condiția ca valoarea produselor neoriginare să nu depășească 15 % din prețul franco fabrică al setului.

Articolul 11

Elemente neutre

Pentru a determina dacă un produs este originar, nu este necesar să se stabilească originea următoarelor elemente care pot fi folosite la fabricarea sa:

TITLUL III

CONDIȚII TERITORIALE

Articolul 12

Principiul teritorialității

(1) Sub rezerva prevederilor articolului 2 alineatul (1) litera (c), ale articolelor 3 și 4 și ale alineatului (3) al prezentului articol, condițiile de dobândire a caracterului de produs originar prevăzute la titlul II trebuie îndeplinite fără întrerupere în Comunitate sau în Cisiordania și Fâșia Gaza.

(2) Sub rezerva prevederilor articolelor 3 și 4, în cazul în care mărfurile originare exportate din Comunitate sau din Cisiordania și din Fâșia Gaza în altă țară sunt returnate, ele trebuie considerate ca fiind neoriginare, cu excepția cazului în care se poate demonstra, într-un mod considerat satisfăcător de autoritățile vamale:

(3) Dobândirea caracterului originar în conformitate cu condițiile de la titlul II nu este afectată de prelucrările sau transformările efectuate în afara Comunității sau Cisiordaniei și Fâșiei Gaza asupra materialelor exportate din Comunitate sau din Cisiordania și Fâșia Gaza și reimportate ulterior în Comunitate sau în Cisiordania și Fâșia Gaza, cu condiția:

(4) Pentru aplicarea alineatului (3), condițiile pentru dobândirea caracterului originar prevăzute la titlul II nu se aplică transformării sau prelucrării efectuate în afara Comunității sau Cisiordaniei și Fâșiei Gaza. Cu toate acestea, atunci când, în anexa II, pentru determinarea caracterului originar al produsului final se aplică o regulă care stabilește o valoare maximă pentru toate materialele neoriginare folosite, valoarea totală a materialelor neoriginare folosite pe teritoriul părții în cauză, împreună cu valoarea adăugată totală obținută în afara Comunității sau a Cisiordaniei și Fâșiei Gaza prin aplicarea dispozițiilor prezentului articol, nu trebuie să depășească procentul stabilit.

(5) În scopul aplicării alineatelor (3) și (4), prin „valoare adăugată totală” se înțelege ansamblul costurilor acumulate în afara Comunității sau a Cisiordaniei și Fâșiei Gaza, inclusiv valoarea materialelor care au fost încorporate acolo.

(6) Alineatele (3) și (4) nu se aplică produselor care nu îndeplinesc condițiile enunțate în lista din anexa II sau care pot fi considerate ca fiind suficient prelucrate sau transformate numai în cazul în care se aplică toleranța generală stabilită la articolul 6 alineatul (2).

(7) Dispozițiile alineatelor (3) și (4) nu se aplică produselor clasificate la capitolele 50-63 din Sistemul armonizat.

(8) Prelucrările sau transformările de tipul celor reglementate de prezentul articol și efectuate în afara Comunității sau Cisiordaniei și Fâșiei Gaza se efectuează în conformitate cu regimul de perfecționare pasivă sau cu regimurile similare.

Articolul 13

Transport direct

(1) Tratamentul preferențial prevăzut de acord se aplică numai produselor care îndeplinesc condițiile prezentului protocol și sunt transportate direct între Comunitate și Cisiordania și Fâșia Gaza sau pe teritoriile celorlalte țări menționate la articolele 3 și 4 cu care se aplică cumulul. Cu toate acestea, transportul de produse care constituie un singur lot se poate efectua prin tranzitarea altor teritorii, dacă este cazul cu transbordare sau antrepozitare temporară în aceste teritorii, cu condiția ca produsele să rămână sub supravegherea autorităților vamale din țara de tranzit sau de antrepozitare și să nu suporte acolo alte operațiuni decât descărcarea, reîncărcarea sau orice altă operațiune destinată să asigure conservarea lor în stare bună.

Transportul prin conducte al produselor originare se poate efectua și prin tranzitarea altor teritorii decât cele ale Comunității sau ale Cisiordaniei și Fâșiei Gaza.

(2) Dovada îndeplinirii condițiilor prevăzute la alineatul (1) se face prezentând autorităților vamale ale țării de import:

Articolul 14

Expoziții

(1) Produsele originare care sunt expediate pentru a fi expuse într-o altă țară decât cele menționate la articolele 3 și 4 cu care este aplicabil cumulul și care sunt vândute pentru a fi importate, după închiderea expoziției, în Comunitate sau în Cisiordania și în Fâșia Gaza beneficiază la import de prevederile acordului, cu condiția să se demonstreze, într-un mod considerat satisfăcător de autoritățile vamale:

(2) O dovadă de origine trebuie eliberată sau întocmită în conformitate cu dispozițiile din titlul V și prezentată în condiții normale autorităților vamale din țara de import. Denumirea și adresa expoziției trebuie indicate în aceasta. Dacă este necesar, se poate solicita un document justificativ suplimentar referitor la condițiile în care au fost expuse produsele.

(3) Alineatul (1) se aplică tuturor expozițiilor, târgurilor sau manifestărilor publice similare cu caracter comercial, industrial, agricol sau artizanal, altele decât cele care sunt organizate în scopuri private în spații sau magazine comerciale și care au drept obiect vânzarea de produse străine și în timpul cărora produsele rămân sub control vamal.

TITLUL IV

RESTITUIRI SAU EXONERĂRI

Articolul 15

Interzicerea restituirilor sau exonerărilor de taxe vamale

(2) Interdicția prevăzută la alineatul (1) se aplică tuturor acordurilor în vederea rambursării, remiterii sau neplății parțiale sau totale a taxelor vamale sau a taxelor cu efect echivalent aplicabile în Comunitate sau în Cisiordania și în Fâșia Gaza materialelor folosite în procesul de fabricație și produselor prevăzute la alineatul (1) litera (b), dacă această rambursare, remitere sau neplată se aplică, în mod expres sau în fapt, atunci când produsele obținute din materialele respective sunt exportate, și nu când sunt destinate consumului național.

(3) Exportatorul de produse pentru care se eliberează o dovadă de origine trebuie să poată prezenta în orice moment, la cererea autorităților vamale, toate documentele corespunzătoare care dovedesc că nu s-a obținut nici o restituire pentru materialele neoriginare folosite la fabricarea produselor respective și că toate taxele vamale sau taxele cu efect echivalent aplicabile acestor materiale au fost achitate efectiv.

(4) Alineatele (1)-(3) se aplică de asemenea ambalajelor în sensul articolului 8 alineatul (2), accesoriilor, pieselor de schimb și utilajelor în sensul articolului 9 și produselor din seturi în sensul articolului 10, care nu sunt originare.

(5) Alineatele (1)-(4) se aplică numai materialelor reglementate de acord. În plus, acestea nu exclud aplicarea unui sistem de restituiri la export pentru produsele agricole, aplicabil exportului în conformitate cu prevederile acordului.

(6) Interdicția de la alineatul (1) nu se aplică dacă produsele sunt considerate ca fiind originare din Comunitate sau din Cisiordania și Fâșia Gaza fără aplicarea cumulului cu materiale originare din una dintre țările menționate la articolele 3 și 4.

(7) Prin derogare de la alineatul (1), Cisiordania și Fâșia Gaza pot aplica, exceptând produsele încadrate la capitolele 1-24 din Sistemul armonizat, acorduri de restituire sau de exonerare de taxe vamale sau de taxe cu efect echivalent aplicabile materialelor neoriginare utilizate la fabricarea produselor originare, sub rezerva următoarelor prevederi:

Dispozițiile prezentului alineat se aplică până la 31 decembrie 2009 și pot fi revizuite de comun acord.

TITLUL V

DOVADA DE ORIGINE

Articolul 16

Condiții generale

(1) Produsele originare din Comunitate beneficiază de dispozițiile acordului la importul în Cisiordania și în Fâșia Gaza, la fel ca produsele originare din Cisiordania și din Fâșia Gaza la importul în Comunitate, la prezentarea uneia dintre dovezile de origine următoare:

(2) Prin derogare de la alineatul (1), produsele originare în sensul prezentului protocol pot beneficia de acord, în cazurile prevăzute la articolul 27, fără să fie necesară prezentarea vreuneia dintre dovezile de origine prevăzute mai sus.

Articolul 17

Procedura de eliberare a unui certificat de circulație a mărfurilor EUR.1 sau EUR-MED

(1) Certificatul de circulație a mărfurilor EUR.1 sau EUR-MED se eliberează de către autoritățile vamale din țara exportatoare la cererea scrisă a exportatorului sau, sub responsabilitatea acestuia, a reprezentantului său împuternicit.

(2) În acest scop, exportatorul sau reprezentantul său împuternicit completează certificatul de circulație a mărfurilor EUR.1 sau EUR-MED și formularul de cerere, ale căror modele figurează în anexele IIIa și b. Aceste formulare se completează în una dintre limbile în care este redactat acordul, conform prevederilor legislației naționale a țării exportatoare. Formularele completate de mână trebuie scrise cu cerneală și cu litere de tipar. Produsele trebuie descrise în rubricile rezervate în acest scop și fără spații între rânduri. În cazul în care rubrica nu se completează în întregime, trebuie trasă o linie orizontală sub ultimul rând al descrierii, spațiul neutilizat fiind barat.

(3) Exportatorul care solicită emiterea unui certificat de circulație a mărfurilor EUR.1 sau EUR-MED trebuie să poată prezenta oricând, la cererea autorităților vamale din țara exportatoare în care este eliberat certificatul de circulație a mărfurilor EUR.1 sau EUR-MED, toate documentele corespunzătoare care atestă caracterul originar al produselor, precum și îndeplinirea celorlalte condiții prevăzute în prezentul protocol.

(4) Fără a aduce atingere alineatului (5), autoritățile vamale ale unui stat membru al Comunității sau ale Cisiordaniei și Fâșiei Gaza eliberează un certificat de circulație a mărfurilor EUR.1 în următoarele cazuri:

(5) Autoritățile vamale dintr-un stat membru al Comunității sau din Cisiordania și din Fâșia Gaza eliberează un certificat de circulație a mărfurilor EUR-MED dacă produsele în cauză pot fi considerate ca fiind produse originare din Comunitate, din Cisiordania și din Fâșia Gaza sau din una dintre celelalte țări menționate la articolele 3 și 4 cu care se aplică cumulul, dacă îndeplinesc celelalte condiții prevăzute în prezentul protocol și:

(6) Certificatul de circulație a mărfurilor EUR-MED trebuie să conțină una dintre următoarele declarații, în limba engleză, în caseta 7:

(7) Autoritățile vamale care emit certificate de circulație a mărfurilor EUR.1 sau EUR-MED iau toate măsurile necesare pentru a controla caracterul originar al produselor și a verifica dacă toate celelalte condiții prevăzute în prezentul protocol sunt îndeplinite. În acest scop, ele au dreptul să ceară toate probele și să efectueze orice control al conturilor exportatorului sau orice alt control considerat util. Autoritățile vamale trebuie de asemenea să se asigure că formularele prevăzute la alineatul (2) sunt completate în mod corespunzător. Ele verifică în special dacă spațiul rezervat descrierii produselor s-a completat astfel încât să se excludă orice posibilitate de adăugări frauduloase.

(8) Data emiterii certificatului de circulație a mărfurilor EUR.1 sau EUR-MED trebuie indicată la rubrica 11 din certificat.

(9) Un certificat de circulație a mărfurilor EUR.1 sau EUR-MED este eliberat de către autoritățile vamale și pus la dispoziția exportatorului imediat ce exportul real este efectuat sau asigurat.

Articolul 18

Certificate de circulație a mărfurilor EUR.1 sau EUR-MED eliberate a posteriori

(1) Prin derogare de la articolul 17 alineatul (9), un certificat de circulație a mărfurilor EUR.1 sau EUR-MED poate fi eliberat, în mod excepțional, după exportul produselor la care se referă:

(2) Prin derogare de la articolul 17 alineatul (9), un certificat de circulație a mărfurilor EUR-MED poate fi eliberat după exportul produselor la care se referă și pentru care a fost eliberat, la momentul exportului, un certificat de circulație a mărfurilor EUR.1, cu condiția să se demonstreze, într-un mod considerat satisfăcător de autoritățile vamale, că sunt îndeplinite condițiile prevăzute la articolul 17 alineatul (5).

(3) Pentru aplicarea alineatelor (1) și (2), exportatorul trebuie să indice în cererea sa locul și data exportului produselor la care se referă certificatul EUR.1 sau EUR-MED, precum și motivele cererii sale.

(4) Autoritățile vamale nu pot elibera un certificat de circulație a mărfurilor EUR.1 sau EUR-MED a posteriori decât după ce au verificat dacă informațiile conținute în cererea exportatorului sunt conforme cu cele din dosarul corespunzător.

(5) Pe certificatele de circulație a mărfurilor EUR.1 sau EUR-MED eliberate a posteriori trebuie să figureze următoarea mențiune în limba engleză:

„ISSUED RETROSPECTIVELY”.

Pe certificatele de circulație a mărfurilor EUR-MED eliberate a posteriori în aplicarea alineatului (2) trebuie să figureze următoarea mențiune în limba engleză:

„ISSUED RETROSPECTIVELY (Original EUR.1 No …)” [data și locul eliberării].

(6) Mențiunea prevăzută la alineatul (5) se inserează în rubrica 7 din certificatul de circulație a mărfurilor EUR.1 sau EUR-MED.

Articolul 19

Eliberarea unui duplicat al certificatului de circulație a mărfurilor EUR.1 sau EUR-MED

(1) În caz de furt, pierdere sau distrugere a unui certificat de circulație a mărfurilor EUR.1 sau EUR-MED, exportatorul poate solicita un duplicat autorităților vamale care l-au eliberat, pe baza documentelor de export pe care le au în posesie.

(2) Pe duplicatul emis astfel trebuie să figureze următoarea mențiune în limba engleză:

„DUPLICATE”.

(3) Mențiunea prevăzută la alineatul (2) se inserează în rubrica 7 din certificatul de circulație a mărfurilor EUR.1 sau EUR-MED.

(4) Duplicatul, pe care trebuie înscrisă data eliberării certificatului EUR.1 sau EUR-MED original, produce efecte de la această dată.

Articolul 20

Eliberarea certificatelor de circulație a mărfurilor EUR.1 sau EUR-MED pe baza dovezii de origine eliberate sau întocmite anterior

Atunci când produsele originare sunt plasate sub controlul unui birou vamal din Comunitate sau din Cisiordania și Fâșia Gaza, este posibil să se înlocuiască dovada de origine inițială printr-unul sau mai multe certificate EUR.1 sau EUR-MED în scopul transportului acestor produse sau al unora dintre ele în altă parte în Comunitate sau în Cisiordania și în Fâșia Gaza. Certificatul sau certificatele de înlocuire EUR.1 sau EUR-MED sunt eliberate de biroul vamal sub controlul căruia sunt plasate produsele.

Articolul 21

Separarea contabilă

(1) Atunci când menținerea unor stocuri separate de materiale originare și neoriginare care sunt identice și interschimbabile generează dificultăți legate de costuri sau dificultăți materiale considerabile, autoritățile vamale pot autoriza, la cererea scrisă a celor interesați, așa-numita metodă a „separării contabile” (denumită în continuare „metoda”) pentru gestionarea acestor stocuri.

(2) Această metodă trebuie să poată garanta că, pentru o perioadă de referință anume, numărul de produse obținute care pot fi considerate „originare” este același cu cel care ar fi fost obținut dacă ar fi existat o separare fizică a stocurilor.

(3) Autoritățile vamale pot supune acordarea autorizației menționate la alineatul (1) oricăror condiții pe care le consideră adecvate.

(4) Această metodă se aplică și aplicarea ei se înregistrează pe baza principiilor generale de contabilitate aplicabile în țara în care a fost fabricat produsul.

(5) Beneficiarul acestei metode poate emite sau solicita dovezi de origine, după caz, pentru cantitatea de produse care pot fi considerate originare. La cererea autorităților vamale, beneficiarul furnizează o declarație privind modul în care au fost gestionate cantitățile.

(6) Autoritățile vamale controlează utilizarea autorizației și o pot retrage atunci când beneficiarul o utilizează în mod necorespunzător, în orice fel, sau dacă acesta nu îndeplinește oricare dintre celelalte condiții stabilite în prezentul protocol.

Articolul 22

Condiții de întocmire a unei declarații pe factură sau a unei declarații pe factură EUR-MED

(1) Declarația pe factură sau declarația pe factură EUR-MED prevăzută la articolul 16 alineatul (1) litera (c) se poate întocmi:

(2) Fără a aduce atingere alineatului (3), o declarație pe factură poate fi întocmită în următoarele cazuri:

(3) Se poate întocmi o declarație pe factură EUR-MED dacă produsele respective pot fi considerate ca produse originare din Comunitate, din Cisiordania și din Fâșia Gaza sau din una dintre celelalte țări prevăzute la articolele 3 și 4 cu care este aplicabil cumulul, dacă îndeplinesc celelalte condiții prevăzute în prezentul protocol și:

(4) Declarația pe factură EUR-MED trebuie să conțină una dintre următoarele declarații, în limba engleză:

(5) Exportatorul care întocmește o declarație pe factură sau o declarație pe factură EUR-MED trebuie să poată prezenta în orice moment, la cererea autorităților vamale din țara exportatoare, toate documentele corespunzătoare care atestă caracterul originar al produselor în cauză și aduc dovada că sunt îndeplinite celelalte condiții prevăzute în prezentul protocol.

(6) Exportatorul întocmește declarația pe factură sau declarația pe factură EUR-MED prin dactilografierea sau tipărirea pe factură, pe bonul de livrare sau pe oricare alt document comercial a declarației al cărei text figurează în anexele IVa și b, utilizând una dintre versiunile lingvistice din aceste anexe, în conformitate cu dispozițiile de drept intern din țara exportatoare. Dacă declarația este redactată de mână, ea trebuie completată cu cerneală și cu litere de tipar.

(7) Declarațiile pe factură și declarațiile pe factură EUR-MED trebuie să poarte semnătura olografă originală a exportatorului. Cu toate acestea, un exportator autorizat în sensul articolului 23 nu este obligat să semneze aceste declarații, cu condiția să prezinte autorităților vamale din țara exportatoare un angajament scris prin care acceptă întreaga responsabilitate pentru orice declarație pe factură care îl identifică, ca și cum ar fi semnată de el însuși.

(8) O declarație pe factură sau o declarație pe factură EUR-MED poate fi întocmită de către exportator în momentul în care produsele la care se referă sunt exportate sau după export, cu condiția ca prezentarea ei în statul importator să nu aibă loc la mai mult de doi ani după importul produselor la care se referă.

Articolul 23

Exportator autorizat

(1) Autoritățile vamale din țara exportatoare pot autoriza orice exportator, denumit în continuare „exportator autorizat”, care efectuează frecvent exporturi de produse reglementate de acord să întocmească declarații pe factură sau declarații pe factură EUR-MED, indiferent de valoarea produselor în cauză. Exportatorul care solicită o astfel de autorizație trebuie să ofere autorităților vamale toate garanțiile necesare pentru verificarea caracterului originar al produselor și îndeplinirea celorlalte condiții prevăzute de prezentul protocol.

(2) Autoritățile vamale pot supune acordarea statutului de exportator autorizat oricăror condiții pe care le consideră adecvate.

(3) Autoritățile vamale îi atribuie exportatorului autorizat un număr de autorizație vamală, care trebuie să figureze pe declarația pe factură sau pe declarația pe factură EUR-MED.

(4) Autoritățile vamale monitorizează utilizarea autorizației de către exportatorul autorizat.

(5) Autoritățile vamale pot revoca autorizația în orice moment. Ele trebuie să o facă în cazul în care exportatorul autorizat nu mai oferă garanțiile prevăzute la alineatul (1), nu mai îndeplinește condițiile prevăzute la alineatul (2) sau folosește într-un mod incorect autorizația.

Articolul 24

Valabilitatea dovezii de origine

(1) Dovada de origine este valabilă timp de patru luni de la data eliberării în țara exportatoare și trebuie prezentată în același termen autorităților vamale din țara importatoare.

(2) Dovezile de origine care sunt prezentate autorităților vamale din țara importatoare după expirarea termenului de prezentare prevăzut la alineatul (1) pot fi acceptate în scopul aplicării regimului preferențial când nerespectarea termenului se datorează unor împrejurări excepționale.

(3) În alte cazuri de prezentare cu întârziere, autoritățile vamale din țara importatoare pot accepta dovezile de origine dacă produsele le-au fost prezentate înainte de expirarea termenului menționat.

Articolul 25

Prezentarea dovezii de origine

Dovezile de origine trebuie prezentate autorităților vamale din țara importatoare în conformitate cu procedurile aplicabile în țara respectivă. Aceste autorități pot solicita traducerea unei dovezi de origine. Ele pot să ceară în plus ca declarația de import să fie însoțită de o declarație prin care importatorul atestă că produsele îndeplinesc condițiile necesare pentru aplicarea acordului.

Articolul 26

Importul prin loturi eșalonate

În cazul în care, la cererea importatorului și în condițiile stabilite de către autoritățile vamale din țara importatoare, produsele demontate sau neasamblate, în sensul regulii generale 2 litera (a) din Sistemul armonizat, care intră sub incidența secțiunilor XVI și XVII sau a pozițiilor 7308 și 9406 din Sistemul armonizat sunt importate prin loturi eșalonate, o singură dovadă de origine este prezentată autorităților vamale la importul primului lot.

Articolul 27

Exceptări de la obligația prezentării dovezii de origine

(1) Sunt admise ca produse originare, fără să fie necesară prezentarea unei dovezi de origine, produsele din colete mici expediate persoanelor particulare de către persoane particulare sau care fac parte din bagajele personale ale călătorilor, cu condiția ca aceste produse să reprezinte importuri lipsite de caracter comercial, să fie declarate ca îndeplinind condițiile prezentului protocol și să nu existe nicio îndoială cu privire la veridicitatea unei asemenea declarații. În cazul expedierii prin poștă, această declarație poate fi făcută pe declarația vamală CN22/CN23 sau pe o foaie de hârtie anexată acestui document.

(2) Sunt considerate ca fiind lipsite de caracter comercial importurile cu caracter ocazional și care constau numai în produse destinate uzului personal al destinatarilor sau al călătorilor sau al familiilor lor, dacă este evident că aceste produse, prin natura și cantitatea lor, nu sunt destinate comercializării.

(3) În plus, valoarea globală a acestor produse nu trebuie să fie mai mare de 500 EUR, în cazul coletelor mici, sau de 1 200 EUR, în cazul conținutului bagajelor personale ale călătorilor.

Articolul 28

Documente justificative

Documentele menționate la articolul 17 alineatul (3) și la articolul 22 alineatul (5), menite să ateste faptul că produsele pentru care s-a eliberat un certificat de circulație a mărfurilor EUR.1 sau EUR-MED sau o declarație pe factură sau o declarație pe factură EUR-MED pot fi considerate produse originare din Comunitate, din Cisiordania și Fâșia Gaza sau din una dintre celelalte țări menționate la articolele 3 și 4 și că îndeplinesc celelalte condiții prevăzute în prezentul protocol, pot fi, inter alia:

Articolul 29

Păstrarea dovezilor de origine și a documentelor justificative

(1) Exportatorul care solicită eliberarea unui certificat EUR.1 sau EUR-MED trebuie să păstreze timp de cel puțin trei ani documentele prevăzute la articolul 17 alineatul (3).

(2) Exportatorul care întocmește o declarație pe factură sau o declarație pe factură EUR-MED trebuie să păstreze timp de cel puțin trei ani copia acestei declarații pe factură, precum și documentele prevăzute la articolul 22 alineatul (5).

(3) Autoritățile vamale ale țării exportatoare care eliberează un certificat de circulație a mărfurilor EUR.1 sau EUR-MED trebuie să păstreze timp de cel puțin trei ani formularul de cerere prevăzut la articolul 17 alineatul (2).

(4) Autoritățile vamale ale țării importatoare trebuie să păstreze timp de cel puțin trei ani certificatele de circulație a mărfurilor EUR.1 și EUR-MED și declarațiile pe factură și declarațiile pe factură EUR-MED care le sunt prezentate.

Articolul 30

Neconcordanțe și erori formale

(1) Constatarea unor mici neconcordanțe între mențiunile din dovada de origine și cele din documentele prezentate biroului vamal în vederea îndeplinirii formalităților de import al produselor nu determină ipso facto invalidarea dovezii de origine, dacă se constată că acest document corespunde produselor prezentate.

(2) Erorile formale evidente, cum sunt greșelile de dactilografiere pe dovada de origine, nu determină respingerea documentului, dacă aceste erori nu sunt de natură să pună la îndoială corectitudinea declarațiilor conținute în documentul respectiv.

Articolul 31

Valori exprimate în euro

(1) În vederea aplicării dispozițiilor articolului 22 alineatul (1) litera (b) și ale articolului 27 alineatul (3), atunci când produsele sunt facturate în altă monedă decât euro, sumele exprimate în moneda națională a statelor membre ale Comunității, a Cisiordaniei și Fâșiei Gaza sau a celorlalte țări menționate la articolele 3 și 4, echivalente cu sumele exprimate în euro, se stabilesc anual de către fiecare țară în cauză.

(2) Un lot beneficiază de dispozițiile articolului 22 alineatul (1) litera (b) sau ale articolului 27 alineatul (3), pe baza monedei în care se întocmește factura, în conformitate cu suma stabilită de țara în cauză.

(3) Sumele care urmează să fie utilizate într-o monedă națională sunt contravaloarea în această monedă națională a sumelor exprimate în euro în prima zi lucrătoare a lunii octombrie a fiecărui an. Aceste sume sunt comunicate Comisiei Comunităților Europene până la data de 15 octombrie și se aplică de la 1 ianuarie anul următor. Comisia Comunităților Europene comunică sumele respective tuturor țărilor interesate.

(4) O țară poate rotunji în plus sau în minus suma rezultată din conversia în moneda sa națională a unei sume exprimate în euro. Suma rotunjită nu poate să difere cu mai mult de 5 % față de suma care rezultă din conversie. O țară poate să mențină neschimbată contravaloarea în moneda sa națională a unei sume exprimate în euro, dacă, la momentul ajustării anuale prevăzute la alineatul (3), conversia acestei sume are ca rezultat, înainte de orice rotunjire, o creștere cu mai puțin de 15 % a contravalorii sale în moneda națională. Contravaloarea în moneda națională poate fi menținută neschimbată dacă conversia ar avea ca rezultat o scădere a acelei contravalori.

(5) Sumele exprimate în euro fac obiectul unei reexaminări de către comitetul mixt la cererea Comunității sau a Cisiordaniei și Fâșiei Gaza. În momentul efectuării acestei reexaminări, comitetul mixt examinează oportunitatea păstrării efectelor limitelor respective în termeni reali. În acest scop, el poate decide să modifice valorile exprimate în euro.

TITLUL VI

METODE DE COOPERARE ADMINISTRATIVĂ

Articolul 32

Asistența reciprocă

(1) Autoritățile vamale ale statelor membre ale Comunității și ale Cisiordaniei și Fâșiei Gaza își comunică reciproc, prin intermediul Comisiei Comunităților Europene, specimenele de ștampile utilizate în birourile lor pentru eliberarea certificatelor de circulație a mărfurilor EUR.1 și EUR-MED, precum și adresele autorităților vamale competente pentru verificarea acestor certificate, a declarațiilor pe factură și a declarațiilor pe factură EUR-MED.

(2) Pentru a garanta o aplicare corectă a prezentului protocol, Comunitatea și Cisiordania și Fâșia Gaza își acordă reciproc asistență, prin administrațiile lor vamale competente, pentru controlul autenticității certificatelor de circulație a mărfurilor EUR.1 și EUR-MED, a declarațiilor pe factură și a declarațiilor pe factură EUR-MED și a acurateței informațiilor furnizate în aceste documente.

Articolul 33

Controlul dovezii de origine

(1) Controlul a posteriori al dovezilor de origine se efectuează prin sondaj sau ori de câte ori autoritățile vamale din țara importatoare au suspiciuni întemeiate în ceea ce privește autenticitatea acestor documente, caracterul originar al produselor respective sau respectarea celorlalte condiții prevăzute în prezentul protocol.

(2) În scopul aplicării alineatului (1), autoritățile vamale din țara importatoare returnează certificatul de circulație a mărfurilor EUR.1 sau EUR-MED și factura, dacă aceasta a fost prezentată, declarația pe factură sau declarația pe factură EUR-MED sau o copie a acestor documente autorităților vamale din țara exportatoare, indicând, dacă este cazul, motivele care stau la baza cererii de efectuare a unui control. În sprijinul cererii de control a posteriori, ele furnizează toate documentele și toate informațiile obținute care sugerează că mențiunile din dovada de origine sunt inexacte.

(3) Controlul se efectuează de către autoritățile vamale din țara exportatoare. În acest scop, ele au dreptul să ceară toate probele și să efectueze orice control al conturilor exportatorului sau orice alt control considerat util.

(4) În cazul în care autoritățile vamale din țara importatoare decid să suspende acordarea tratamentului preferențial produselor în cauză în așteptarea rezultatelor controlului, ele acordă importatorului liberul de vamă pentru produse, sub rezerva măsurilor asigurătoare pe care le consideră necesare.

(5) Autoritățile vamale care solicită controlul sunt informate în cel mai scurt timp în legătură cu rezultatele acestuia. Aceste rezultate trebuie să indice cu claritate dacă documentele sunt autentice și dacă produsele în cauză pot fi considerate produse originare din Comunitate, din Cisiordania și Fâșia Gaza sau din una dintre celelalte țări menționate la articolele 3 și 4 și dacă îndeplinesc celelalte condiții prevăzute de prezentul protocol.

(6) În caz de suspiciuni întemeiate și în lipsa unui răspuns la expirarea unui termen de zece luni de la data cererii de control sau dacă răspunsul nu include informații suficiente pentru a determina autenticitatea documentului în cauză sau originea reală a produselor, autoritățile vamale care solicită controlul refuză acordarea tratamentului preferențial, cu excepția împrejurărilor excepționale.

Articolul 34

Soluționarea litigiilor

În cazul în care litigiile intervenite cu ocazia controalelor prevăzute la articolul 33 nu pot fi soluționate între autoritățile vamale care au solicitat controlul și cele responsabile de realizarea sa sau ridică o problemă de interpretare a prezentului protocol, ele sunt înaintate comitetului mixt.

În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.

Articolul 35

Sancțiuni

Se aplică sancțiuni oricărei persoane care întocmește sau solicită întocmirea unui document care conține date inexacte în scopul obținerii tratamentului preferențial pentru un produs.

Articolul 36

Zone libere

(1) Comunitatea și Cisiordania și Fâșia Gaza iau toate măsurile necesare pentru a se asigura că produsele comercializate cu dovadă de origine care în cursul transportului utilizează o zonă liberă situată pe teritoriul lor nu sunt înlocuite cu alte produse și nu suferă alte manipulări decât operațiunile obișnuite destinate să împiedice deteriorarea lor.

(2) Prin derogare de la alineatul (1), atunci când produsele originare din Comunitate sau din Cisiordania și din Fâșia Gaza importate într-o zonă liberă cu dovadă de origine sunt supuse unei prelucrări sau unei transformări, autoritățile vamale competente eliberează un nou certificat de circulație a mărfurilor EUR.1 sau EUR-MED la cererea exportatorului, dacă prelucrarea sau transformarea efectuată este conformă cu dispozițiile prezentului protocol.

TITLUL VII

CEUTA ȘI MELILLA

Articolul 37

Aplicarea protocolului

(1) Termenul „Comunitate” utilizat la articolul 2 nu include Ceuta și Melilla.

(2) La importul în Ceuta și Melilla, produsele originare din Cisiordania și din Fâșia Gaza beneficiază în toate privințele de același regim vamal ca cel aplicat produselor originare din teritoriul vamal al Comunității în temeiul Protocolului nr. 2 la Actul de aderare a Regatului Spaniei și a Republicii Portugheze la Comunitățile Europene. Cisiordania și Fâșia Gaza acordă importurilor de produse reglementate de acord și originare din Ceuta și Melilla același regim vamal ca cel pe care îl acordă produselor importate din Comunitate și originare din aceasta.

(3) În scopul aplicării alineatului (2) în ceea ce privește produsele originare din Ceuta și Melilla, prezentul protocol se aplică mutatis mutandis, sub rezerva condițiilor speciale prevăzute la articolul 38.

Articolul 38

Condiții speciale

(1) Sub rezerva transportului lor direct în conformitate cu articolul 13, următoarele sunt considerate:

(2) Ceuta și Melilla sunt considerate ca un singur teritoriu.

(3) Exportatorul sau reprezentantul său autorizat este obligat să adauge mențiunile „Cisiordania și Fâșia Gaza” și „Ceuta și Melilla” în rubrica 2 a certificatului de circulație a mărfurilor EUR.1 sau EUR-MED, în declarația pe factură sau în declarația pe factură EUR-MED. În plus, în cazul produselor originare din Ceuta și Melilla, caracterul originar trebuie indicat în rubrica 4 a certificatelor de circulație a mărfurilor EUR.1 sau EUR-MED, în declarația pe factură sau în declarația pe factură EUR-MED.

(4) Autoritățile vamale spaniole sunt responsabile de aplicarea prezentului protocol în Ceuta și Melilla.

TITLUL VIII

DISPOZIȚII FINALE

Articolul 39

Modificări ale protocolului

Comitetul mixt poate decide să modifice dispozițiile prezentului protocol.

Articolul 40

Dispoziții tranzitorii privind mărfurile aflate în tranzit sau în antrepozit

Mărfurile care îndeplinesc dispozițiile prezentului protocol și care, la data intrării în vigoare a protocolului, se află în tranzit sau în depozitare temporară în antrepozite vamale sau în zone libere din Comunitate sau din Cisiordania și Fâșia Gaza pot beneficia de dispozițiile acordului, sub rezerva prezentării, într-un termen de patru luni de la această dată, autorităților vamale ale țării importatoare a unui certificat de circulație a mărfurilor EUR.1 sau EUR-MED eliberat a posteriori de către autoritățile vamale din țara exportatoare, precum și a documentelor care atestă transportul direct al mărfurilor, în conformitate cu articolul 13.

(1) Principatul Liechtenstein are o uniune vamală cu Elveția și este parte contractantă la Acordul privind Spațiul Economic European.

(2) A se vedea nota de subsol 1.

ANEXA I

NOTE INTRODUCTIVE LA LISTA DE LA ANEXA II

Nota 1

În listă figurează, pentru toate produsele, condițiile necesare pentru a se considera că sunt suficient prelucrate și transformate în sensul articolului 6 din protocol.

Nota 2

2.1. Primele două coloane din listă descriu produsul obținut. Prima coloană precizează numărul poziției sau al capitolului din Sistemul armonizat, iar a doua coloană conține descrierea mărfurilor care figurează în sistem pentru poziția sau capitolul respectiv. Pentru fiecare mențiune din primele două coloane este enunțată o regulă în coloana 3 sau 4. Atunci când, în unele cazuri, numărul din prima coloană este precedat de „ex”, acest lucru indică faptul că regula din coloana 3 sau 4 nu se aplică decât părții de poziție descrise în coloana 2.

2.2. Atunci când mai multe numere de poziții sunt grupate în coloana 1 sau este indicat un număr de capitol și descrierea produselor din coloana 2 are, așadar, caracter general, regula corespunzătoare enunțată în coloana 3 sau 4 se aplică tuturor produselor care, în cadrul Sistemului armonizat, sunt clasificate în diferitele poziții ale capitolului în cauză sau la oricare dintre pozițiile grupate în coloana 1.

2.3. În cazul în care lista include diferite reguli aplicabile diferitelor produse care se clasifică la aceeași poziție, fiecare liniuță cuprinde descrierea părții de poziție care face obiectul regulii corespunzătoare din coloana 3 sau 4.

2.4. Atunci când în dreptul unei mențiuni care figurează în primele două coloane este menționată câte o regulă în coloanele 3 și 4, exportatorul are opțiunea de a aplica regula din coloana 3 sau pe cea din coloana 4. Dacă în coloana 4 nu este enunțată nicio regulă de origine, trebuie să se aplice regula enunțată în coloana 3.

Nota 3

3.1. Dispozițiile de la articolul 6 din protocol referitoare la produsele care au dobândit caracterul originar și care sunt folosite în fabricarea altor produse se aplică, indiferent dacă acest caracter a fost dobândit în fabrica în care ele sunt folosite sau într-o altă fabrică aparținând unei părți contractante.

Exemplu:

Un motor de la poziția 8407, pentru care regula prevede că valoarea materialelor neoriginare care pot fi încorporate nu trebuie să depășească 40 % din prețul franco fabrică, este fabricat din „alte eboșe de forjă din oțeluri aliate” de la poziția ex ex 7224.

Dacă această eboșă a fost obținută în Comunitate prin forjarea unui lingou neoriginar, ea a dobândit deja caracterul de produs originar în conformitate cu regula prevăzută în listă pentru produsele de la poziția ex ex 7224. Prin urmare, această eboșă poate fi considerată produs originar pentru calcularea valorii motorului, indiferent dacă a fost sau nu produsă în aceeași fabrică cu motorul sau într-o altă fabrică din Comunitate. Valoarea lingoului neoriginar nu trebuie deci luată în considerare la stabilirea valorii materialelor neoriginare utilizate.

3.2. Regula care figurează în listă stabilește gradul minim de prelucrare sau transformare care trebuie efectuată, prin urmare efectuarea de prelucrări sau transformări suplimentare conferă la rândul său caracterul originar; dimpotrivă, efectuarea de prelucrări sau transformări sub acest prag nu poate conferi caracterul de produs originar. Astfel, în cazul în care o regulă prevede că pot fi utilizate materiale neoriginare într-o anumită etapă a procesului de fabricație, utilizarea acestor materiale într-o etapă anterioară este autorizată, în timp ce utilizarea acelorași materiale într-o etapă ulterioară nu este autorizată.

3.3. Fără a aduce atingere notei 3.2, atunci când o regulă folosește expresia „fabricare din materiale de la orice poziție”, se pot utiliza materiale de la orice poziție (chiar și materiale din cadrul aceleași descrieri și de la aceeași poziție ca produsul), însă sub rezerva unor restricții speciale care pot fi cuprinse, de asemenea, în cadrul regulii.

Cu toate acestea, expresia „Fabricare din materiale de la orice poziție, inclusiv din alte materiale de la poziția …” sau „Fabricare din materiale de la orice poziție, inclusiv din alte materiale de la aceeași poziție ca și produsul” semnifică faptul că pot fi utilizate materiale de la oricare poziție, cu excepția celor cu aceeași descriere ca produsul, indicată în coloana 2 din listă.

3.4. În cazul în care o regulă din listă prevede că un produs poate fi fabricat din mai multe materiale, acest lucru înseamnă că pot fi utilizate unul sau mai multe dintre aceste materiale. Aceasta nu înseamnă că trebuie utilizate toate materialele.

Exemplu:

Regula aplicabilă țesăturilor de la pozițiile 5208-5212 prevede că se pot utiliza fibre naturale și că, printre altele, se pot utiliza și materiale chimice. Aceasta nu înseamnă că trebuie utilizate și fibre naturale și materiale chimice; se pot utiliza unul sau celălalt dintre aceste materiale, sau ambele.

3.5. În cazul în care o regulă din listă prevede că un produs trebuie fabricat dintr-un anumit material, această condiție nu împiedică utilizarea altor materiale care, prin natura lor, nu pot satisface regula. (A se vedea și nota 6.2 de mai jos referitoare la materialele textile.)

Exemplu:

Regula privind preparatele alimentare de la poziția 1904, care exclude în mod expres utilizarea cerealelor și a derivatelor lor, nu interzice utilizarea de săruri minerale, de substanțe chimice sau de alți aditivi care nu sunt obținuți din cereale.

Cu toate acestea, această regulă nu se aplică produselor care, deși nu pot fi fabricate din materialele specificate în listă, pot fi fabricate dintr-un material de aceeași natură într-un stadiu de fabricare anterior.

Exemplu:

În cazul unui articol de îmbrăcăminte de la ex capitolul 62 fabricat din materiale nețesute, dacă se prevede că acest tip de articol poate fi obținut numai din fibre neoriginare, nu este posibil să se utilizeze materiale nețesute, chiar dacă materialele nețesute nu pot fi obținute în mod normal din fire. În asemenea cazuri, materialul care trebuie utilizat este cel aflat în stadiul de prelucrare imediat anterior firelor, adică în stadiul de fibre.

3.6. Dacă o regulă din listă prevede două procente pentru valoarea maximă a materialelor neoriginare care pot fi utilizate, aceste procente nu pot fi însumate. Cu alte cuvinte, valoarea maximă a tuturor materialelor neoriginare utilizate nu poate depăși niciodată cel mai ridicat procent prevăzut. Mai mult, procentele individuale care se aplică anumitor produse nu trebuie depășite.

Nota 4

4.1. Expresia „fibre naturale” se folosește în listă pentru a desemna alte fibre decât cele artificiale sau sintetice. Ea se referă doar la etapele anterioare filării, inclusiv la deșeuri și, dacă nu se precizează altfel, include fibrele care au fost cardate, pieptănate sau prelucrate în alt mod, dar care nu au fost filate.

4.2. Expresia „fibre naturale” include părul de cal de la poziția 0503, mătasea de la pozițiile 5002 și 5003, precum și lâna, părul fin sau grosier de animale de la pozițiile 5101-5105, fibrele de bumbac de la pozițiile 5201-5203 și alte fibre de origine vegetală de la pozițiile 5301-5305.

4.3. Expresiile „paste textile”, „materiale chimice” și „materiale destinate fabricării hârtiei” sunt utilizate în listă pentru a descrie materialele care nu sunt încadrate în capitolele 50-63 și care pot fi utilizate în vederea fabricării fibrelor sau firelor sintetice sau artificiale ori a fibrelor sau firelor de hârtie.

4.4. Expresia „fibre sintetice sau artificiale discontinue” utilizată în listă cuprinde cablurile de filamente, fibrele discontinue și deșeurile de fibre sintetice sau artificiale discontinue de la pozițiile 5501-5507.

Nota 5

5.1. Atunci când pentru un anumit produs din listă se face trimitere la prezenta notă, condițiile expuse în coloana 3 nu se aplică niciunuia dintre materialele textile de bază care sunt utilizate în fabricarea acestui produs atunci când, luate împreună, ele reprezintă 10 % sau mai puțin din greutatea totală a tuturor materialelor textile de bază utilizate. (A se vedea și notele 5.3 și 5.4.)

5.2. Cu toate acestea, toleranța menționată la nota 5.1 se aplică numai produselor amestecate care au fost obținute din două sau mai multe materiale textile de bază.

Materialele textile de bază sunt următoarele:

— mătasea;

— lâna;

— părul grosier de animale;

— părul fin de animale;

— părul de cal;

— bumbacul;

— materialele pentru fabricarea hârtiei și hârtia;

— inul;

— cânepa;

— iuta și alte fibre textile liberiene;

— sisalul și alte fibre textile de genul agavă;

— fibre de nucă de cocos, cânepă de Manila, ramie și alte fibre textile vegetale;

— filamente sintetice;

— filamente artificiale;

— filamente conductoare electrice;

— fibre sintetice discontinue de polipropilenă;

— fibre sintetice discontinue de poliester;

— fibre sintetice discontinue de poliamidă;

— fibre sintetice discontinue de poliacrilonitril;

— fibre sintetice discontinue de poliimidă;

— fibre sintetice discontinue de politetrafluoroetilen;

— fibre sintetice discontinue de polisulfură de fenil;

— fibre sintetice discontinue de policlorură de vinil;

— alte fibre sintetice discontinue;

— fibre artificiale discontinue de viscoză;

— alte fibre artificiale discontinue;

— fire de poliuretani segmentate cu segmente flexibile de polieteri, chiar izolate;

— fire de poliuretani segmentate cu segmente flexibile de poliesteri, chiar izolate;

— produsele de la poziția 5605 (fire metalizate) care conțin o bandă compusă dintr-un miez de folie de aluminiu sau dintr-un miez de peliculă de plastic acoperită sau nu cu pulbere de aluminiu, cu o lățime de cel mult 5 mm, plasat între două straturi de material plastic cu ajutorul unui adeziv transparent sau colorat;

— alte produse de la poziția 5605.

Exemplu:

Un fir de la poziția 5205 obținut din fibre de bumbac de la poziția 5203 și fibre sintetice discontinue de la poziția 5506 este un fir în amestec. Prin urmare, pot fi utilizate fibre sintetice discontinue neoriginare care nu îndeplinesc regulile de origine (care impun fabricarea din materiale chimice sau din paste textile), cu condiția ca greutatea lor totală să nu depășească 10 % din greutatea firului.

Exemplu:

O țesătură din lână de la poziția 5112 obținută din fire de lână de la poziția 5107 și fire de fibre sintetice discontinue de la poziția 5509 este o țesătură în amestec. Prin urmare, pot fi utilizate fire sintetice care nu îndeplinesc regulile de origine (care impun fabricarea din materiale chimice sau din paste textile) sau fire de lână care nu îndeplinesc regulile de origine (care impun fabricarea din fibre naturale necardate, nepieptănate sau altfel prelucrate pentru filare) sau o combinație a acestor două tipuri de fire, cu condiția ca greutatea lor totală să nu depășească 10 % din greutatea țesăturii.

Exemplu:

O suprafață textilă cu smocuri de la poziția 5802 obținută din fire de bumbac de la poziția 5205 și dintr-o țesătură de bumbac de la poziția 5210 este considerată ca fiind un produs în amestec numai dacă țesătura de bumbac este ea însăși o țesătură în amestec care a fost fabricată din fire clasificate la două poziții diferite sau dacă firele de bumbac utilizate sunt la rândul lor în amestec.

Exemplu:

Dacă aceeași suprafață textilă cu smocuri este fabricată din fire de bumbac de la poziția 5205 și dintr-o țesătură sintetică de la poziția 5407, este evident că cele două fire utilizate sunt două materiale textile de bază diferite și că suprafața textilă cu smocuri este, în consecință, un produs în amestec.

5.3. În cazul produselor care încorporează „fire de poliuretani segmentate cu segmente flexibile de poliesteri, chiar izolate”, această toleranță este de 20 % în ceea ce privește aceste fire.

5.4. În cazul produselor care includ o „bandă compusă dintr-un miez de folie de aluminiu sau dintr-un miez de peliculă de plastic acoperită sau nu cu pulbere de aluminiu, cu o lățime de cel mult 5 mm, plasat între două straturi de material plastic cu ajutorul unui adeziv transparent sau colorat”, toleranța în ceea ce privește această bandă este de 30 %.

Nota 6

6.1. Atunci când, în listă, se face referire la prezenta notă, pot fi utilizate materiale textile (cu excepția dublurilor și a căptușelilor) care nu respectă regula prevăzută în coloana 3 din listă pentru produsul confecționat respectiv, cu condiția ca acestea să fie clasificate la o poziție diferită de cea a produsului și ca valoarea lor să nu depășească 8 % din prețul franco fabrică al produsului.

6.2. Fără a aduce atingere notei 6.3, materialele care nu sunt încadrate în capitolele 50-63 pot fi utilizate liber la fabricarea produselor textile, fie că acestea conțin sau nu materiale textile.

Exemplu:

În cazul în care o regulă din listă prevede, pentru un anumit articol din material textil (de exemplu un pantalon), că trebuie utilizate firele, acest lucru nu interzice folosirea articolelor din metal, precum nasturii, deoarece aceștia nu sunt încadrați la capitolele 50-63. Din același motiv, acest lucru nu interzice utilizarea fermoarelor, chiar dacă acestea conțin în mod normal materiale textile.

6.3. Când se aplică o regulă de procentaj, la calcularea valorii materialelor neoriginare încorporate trebuie luată în considerare valoarea materialelor care nu sunt clasificate în capitolele 50-63.

Nota 7

7.1. În sensul pozițiilor ex ex 2707, 2713-2715, ex ex 2901, ex ex 2902 și ex ex 3403, „tratamentele specifice” sunt următoarele:

(a) distilarea sub vid;

(b) redistilarea printr-un procedeu de fracționare avansată;

(c) cracarea;

(d) reformarea;

(e) extracția cu solvenți selectivi;

(f) tratamentul care include ansamblul următoarelor operațiuni: tratare cu acid sulfuric concentrat, cu oleum sau cu anhidridă sulfurică; neutralizare cu agenți alcalini; decolorare și purificare cu pământ natural activ, pământ activat, mangal sau bauxită;

(g) polimerizarea;

(h) alchilarea;

(i) izomerizarea.

7.2. În sensul pozițiilor 2710-2712, „tratamentele specifice” sunt următoarele:

(a) distilarea sub vid;

(b) redistilarea printr-un procedeu de fracționare avansată;

(c) cracarea;

(d) reformarea;

(e) extracția cu solvenți selectivi;

(f) tratamentul care include ansamblul următoarelor operațiuni: tratare cu acid sulfuric concentrat, cu oleum sau cu anhidridă sulfurică; neutralizare cu agenți alcalini; decolorare și purificare cu pământ natural activ, pământ activat, mangal sau bauxită;

(g) polimerizarea;

(h) alchilarea;

(ij) izomerizarea;

(k) desulfurarea cu hidrogen, numai pentru uleiurile grele de la poziția ex ex 2710, care produce o reducere cu cel puțin 85 % a conținutului de sulf al produselor tratate (metoda ASTM D 1266-59 T);

(l) deparafinarea, printr-un alt procedeu decât simpla filtrare, numai pentru produsele de la poziția 2710;

(m) tratarea cu hidrogen, alta decât desulfurarea, numai pentru uleiurile grele de la poziția ex ex 2710, în care hidrogenul constituie elementul activ într-o reacție chimică realizată la o presiune mai mare de 20 de bari și la o temperatură mai mare de 250 °C cu ajutorul unui catalizator. Tratamentele de finisare cu hidrogen ale uleiurilor lubrifiante de la poziția ex ex 2710 care au ca scop, în special, îmbunătățirea culorii sau a stabilității (de exemplu, hidrofinisarea sau decolorarea) nu sunt însă considerate tratamente specifice;

(n) distilarea atmosferică, numai pentru păcura clasificată la poziția ex ex 2710, cu condiția distilării a mai puțin de 30 % din volum, inclusiv pierderile, la 300 °C, conform metodei ASTM D 86;

(o) tratamentul prin descărcări electrice de înaltă frecvență, numai pentru uleiurile grele, altele decât motorina și păcura de la poziția ex ex 2710;

(p) dezuleierea prin cristalizare fracționată, numai pentru produsele brute (altele decât vaselina, ozocherita, ceara de lignit sau ceara de turbă conținând în greutate sub 0,75 % ulei) clasificate la poziția ex ex 2712.

7.3. În sensul pozițiilor ex ex 2707, 2713-2715, ex ex 2901, ex ex 2902 și ex ex 3403, operațiunile simple cum ar fi curățarea, decantarea, desalinizarea, separarea apei, filtrarea, colorarea, marcarea, obținerea unui anumit conținut de sulf prin amestecarea produselor cu diferite conținuturi de sulf, toate combinațiile acestor operațiuni sau ale unor operațiuni similare nu conferă caracterul originar.